
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                               Broj: St-2706/2016-3

	U    I M E    R E P U B L I K E     H R V A T S K E	
R J E Š E N J E

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnom sucu Vesni Vukelić, postupajući po zahtjevu FINE za provedbu skraćenoga stečajnog postupka po službenoj dužnosti nad dužnikom NADBISKUPIJA ZAGREBAČKA RKT. MAJKE BOŽJE SNIJEŽNE, OIB 64411972356, Kamensko 53, Karlovac, dana 27.srpnja 2017.g.

r i j e š i o     j e

	Zahtjev FINE za provedbu skraćenoga stečajnog postupka nad dužnikom NADBISKUPIJA ZAGREBAČKA RKT. MAJKE BOŽJE SNIJEŽNE, OIB 64411972356, Kamensko 53, Karlovac, odbacuje se kao nedopušten.  

Obrazloženje

	Financijska agencija po službenoj dužnosti, temeljem čl.429 st 1 Stečajnog zakona (NN br. 71/15, dalje SZ) podnijela je zahtjev za provedbu skraćenoga stečajnog postupka nad dužnikom NADBISKUPIJA ZAGREBAČKA RKT. MAJKE BOŽJE SNIJEŽNE, Kamensko 53, Karlovac.  
	Prilikom ocjene dopustivosti predmetnog zahtjeva, sud je utvrdio da isti nije dopušten.
	Stečajni zakon u odredbi čl. 3 st. 1 SZ-a propisuje da se stečaj može provesti nad pravnom osobom i nad imovinom dužnika pojedinca, ako zakonom nije drugačije određeno.
	Uvidom u podatke iz registra vjerskih zajednica, utvrđeno je da dužnik pod navedenim nazivom i brojem OIB-a nije upisan u evidenciju vjerskih zajednica, a provjerom kroz druge javne registre i upisnike također proizlazi da ne postoji upisan niti u jednoj od navedenih evidencija, pa slijedom toga dužnik pod navedenim nazivom ne postoji kao pravna osoba, zbog čega se stečajni postupak po zahtjevu  FINE ne može provesti u smislu odredbe čl. 3 st. 1 Stečajnog zakona, zbog čega je valjalo zahtjev odbaciti kao nedopušten i odlučiti kao u izreci rješenja.
U Slav.Brodu, 27.srpnja 2017.g.
                                                                                                    	STEČAJNI SUDAC:
                                                                                                     	Vesna Vukelić				
NAPUTAK O PRAVNOM LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stanici e-Oglasna ploča suda.

Dostaviti putem mrežne stanice e-Oglasna ploča:
· FINA 

